《题汪氏孝节堂》
元代·方回

三从分定付之天，捧案曾无月再圆。
莱子方同彩衣舞，鄘风忽赋柏舟篇。
频年兵革经多难，奕世门闾喜独全。
孝节从来足阴相，儿孙袞袞寿眉前。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。